Jon Hellevig

Jon Krister Hellevig (26. helmikuuta 1962 Helsinki – 26. toukokuuta 2020 Moskova) oli suomalainen oikeustieteen kandidaatti, joka toimi Moskovassa 1990-luvun lopulla perustamansa venäläisen lakiasiaintoimiston Hellevig, Klein & Usov"Hellevig, Klein and Usov is a law firm."  sekä laskentapalveluyhtiön Avenir osakkaana.

Ura
Hellevig valmistui oikeustieteen kandidaatiksi Helsingin yliopistosta 1985 ja toimi Suomen Yhdyspankin emissiojuristina. Hän oli mukana perustamassa veljensä Gert Hellevigin kanssa Interbankia 1980-luvun lopussa ja oli pankin hallituksen jäsen. Interbankin jälkeen hän toimi ravintoloitsijana Helsingissä ja yritti eduskuntaan 1991 Uudenmaan vaalipiiristä. Tämän jälkeen hän siirtyi Sovfinamtrans-nimiseen rautatiealan yhteisyritykseen rahoitusjohtajaksi.

Hellevig on julkaissut omakustanteena useita kirjoja. Expressions and Interpretations käsittelee oikeusfilosofiaa ja Venäjän oikeuden kehitystä filosofian peruskysymysten valossa. Hän on myös kirjoittanut Venäjän vero-oikeuden opaskirjan Avenir Guide to Russian Taxes sekä Venäjän työoikeuden kirjan Avenir Guide to Russian Labor Law and HR Administration (2006). Molemmat kirjat on käännetty myös venäjäksi. Syksyllä 2007 ilmestyi Hellevigin kirja All is Art. Kirjassa Hellevig esittää uuden filosofiakäsityksensä ja esittelee näkemyksensä demokratian perusolemuksesta. Omien kirjojensa lisäksi Hellevig on julkaissut Johan Bäckmanin kirjan Saatana saapuu Helsinkiin. Hellevig oli Pravda-verkkolehden kolumnisti.

Vuoden 2014 europarlamenttivaaleissa Hellevig oli ehdokkaana Itsenäisyyspuolueen listalla.http://ipu.fi/eurovaalit-2014/itsenaisyyspuolue-eurovaaliehdokkaat/  Kun toukokuussa 2014 Karita Mattila kieltäytyi esiintymästä Venäjän presidentti Vladimir Putinia Krimin miehitystä tukevan Valeri Gergijevin kapellimestarin johdolla, Hellevig solvasi Facebook-kirjoituksessaan Mattilaa sekä uhkasi Mattilaa raiskauksella.Eurovaaliehdokas huoritteli ja uhkaili raiskauksella Karita Mattilaa.  Iltalehti 18.5.2014.Karita Mattilaa herjannut Jon Hellevig seisoo kirjoitustensa takana.  Iltalehti 18.5.2014. Itsenäisyyspuolue sanoutui irti Hellevigin kommenteista ja ilmoitti lopettavansa hänen kampanjansa tukemisen, minkä jälkeen Hellevig ilmoitti vetäytyvänsä vaaleista. Käytännössä tällöin oli kuitenkin liian myöhäistä perua ehdokkuutta, ja Hellevigin nimi pysyi ehdokaslistalla. Vaaleissa Hellevig sai 286 ääntä.Eurovaalien ehdokkaiden äänimäärät koko maassa. Aamulehti 26.5.2014, s. A10.

Vaaleja seuranneella viikolla Karita Mattila teki poliisille tutkintapyynnön Hellevigin häneen kohdistamista Facebook-kommenteista. Hellevig sai 60 päivän ehdollisen vankeustuomion kunnianloukkauksesta ja laittomasta uhkauksesta. Hänet tuomittiin myös korvauksiin henkisistä kärsimyksistä sekä maksamaan oikeudenkäyntikulut.

 Kuolema 
Hellevig kuoli Moskovassa 26. toukokuuta 2020. Pari viikkoa ennen kuolemaansa tekemässään päivityksessä Hellevig kertoi sairastaneensa kuuden viikon ajan ja uskovansa, että kyseessä oli ollut COVID-19-tauti. Hellevig arveli myös Venäjän hallinnon juonittelevan hänen tappamisekseen ja lavastavan sen koronakuolemaksi.

Palkinnot
Mirotvorets-säätiön Rauhantekijä-palkintoVenäjä jakoi Krimillä ”rauhanpalkintoja” – kaksi suomalaista nouti kunniamerkkinsä.  Ilta-Sanomat. Viitattu 12.10.2015.

 Julkaisut 






Lähteet

Aiheesta muualla
 Jon Hellevigin kotisivut.
 Hellevig–Klein–Usov-lakiasiaintoimisto. 
 Avenir Corporate -sivusto. 

Luokka:Suomalaiset juristit
Luokka:Itsenäisyyspuolueen poliitikot
Luokka:Vuonna 1962 syntyneet
Luokka:Vuonna 2020 kuolleet